Diari Oficial de la Generalitat Valenciana


Sumari del DOGV 4347, del 01-10-2002 (2002/10307)

ACORD de 30 de juliol de 2002, de la Comissió Territorial d'Urbanisme de València, relatiu a la modificació del Pla General d'Ordenació Urbana de Riba-roja de Túria (canvi d'ús parcel·la dotacional municipal).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10841


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu a la modificació del Pla General d'Ordenació Urbana de Riba-roja de Túria (canvi d'ús parcel·la dotacional municipal). [2002/A10168]
  
Vist l'expedient remés per l'Ajuntament de Riba-roja de Túria referit a la modificació del Pla General d'Ordenació Urbana (canvi d'ús parcel·la dotacional municipal), a l'efecte de l'aprovació definitiva, i de conformitat amb els següents:
  
Antecedents de fet
  
1. El projecte es va sotmetre a informació pública mitjançant Acord del Ple municipal, de data 9 de novembre de 2001. Després del pertinent període d'informació pública (publicació en el DOGV, núm. 4.165, de data 10 de gener de 2002, i en el diari Las Provincias, de 28 de novembre del mateix any) sense que es presentaren al·legacions, es va aprovar provisionalment pel mateix òrgan amb data 20 de maig de 2002. L'expedient va tindre entrada en este Servici Territorial d'Urbanisme el 21 de juny de 2002.
  
2. El projecte de modificació consta de la memòria amb la descripció dels antecedents i la justificació, i els plans d'ordenació actual i modificat.
  
En l'expedient remés per la corporació local consta la petició d'informe realitzada per l'Ajuntament a la Conselleria de Sanitat, en data 3 de desembre de 2001, sense que fins a la data es tinga constància de la seua emissió. Així mateix es va donar audiència als municipis següents (Benaguasil, l'Eliana, la Pobla de Vallbona, Loriguilla, Paterna, Quart de Poblet, Manises, Cheste, Chiva i Vilamarxant).
  
3. La modificació té per objecte un canvi d'ús en sòl urbà, que afecta una parcel·la municipal (sistema general), amb una superfície de 10.079 metres quadrats, situada en l'avinguda Pacadar. Es pretén canviar l'ús de la parcel·la dotacional pública de sanitari a esportiu recreatiu, i mantenir la resta de les determinacions que el vigent Pla General d'Ordenació Urbana preveu quant a dotacions (edificabilitat, obtenció d'estes).
  
La corporació local destinarà el terreny a un complex esportiu municipal que disposarà de piscina coberta i sales esportives per a gimnàstica; en una segona fase es realitzarà una pista poliesportiva coberta i una zona administrativa per a la gestió esportiva municipal.
  
La modificació es justifica d'acord amb els arguments següents:
  
- L'Ajuntament considera que esta parcel·la, destinada des de l'any 92 a l'ús sanitari per a construir un Centre de Salut i que en el vigent PGOU va mantindre la seua qualificació, ja no és necessària per a esta finalitat ja que s'ha construït l'esmentat centre de salut en una altra parcel·la destinada a este ús (plaça de Colom). Amb este centre es dóna cobertura a la demanda de la població.
  
- Es proposa destinar el terreny a un ús esportiu recreatiu per estar pròxim a diversos centres d'ensenyament i ser l'única parcel·la que l'Ajuntament disposa de les dimensions i característiques adequades per a implantar el complex esportiu.
  
4. Durant la tramitació de l'expedient s'ha sol·licitat informe, en data 2 de juliol de 2002, a la Conselleria de Sanitat.
  
5. Riba-roja de Túria disposa de Pla General d'Ordenació Urbana, aprovat definitivament per la Comissió Territorial d'Urbanisme el 13 de març de 1997.
  
6. La Comissió Informativa de la Comissió Territorial d'Urbanisme de València, en sessió realitzada el 26 de juliol de 2002, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix l'article 38, de la Llei 6/1994, de 15 de novembre, Reguladora de l'Activitat Urbanística, d'ara en avant LRAU.
  
2. La documentació està completa als efectes del compliment del que disposa l'article 27 de la LRAU.
  
3. La modificació proposada tan sols suposa un canvi d'un ús públic per un altre (sanitarioassistencial per esportiu), en una parcel·la dotacional situada en el nucli urbà; estos dos estan previstos com a usos globals en l'article 11 (regulació dels usos) del títol XIV sistemes generals de les normes urbanístiques del vigent PGOU. Quant a les condicions de l'edificació i dels usos es remet al que disposa l'article 10 de l'esmentat títol, per la qual cosa es manté la regulació prevista per als equipaments de titularitat pública.
  
En conseqüència, les determinacions previstes en la present modificació es consideren correctes des del punt de vista urbanístic i d'acord amb el que establix l'article 40 de la LRAU; respecte al que disposa l'article 17 de l'annex del Reglament de Planejament de la Comunitat Valenciana, no es produïx un increment d'aprofitament lucratiu, ja que només afecta un canvi entre usos públics en una parcel·la dotacional.
  
4. El pla d'ordenació en què se grafia el canvi d'ús ha de diligenciar-se.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre el dictamen informatiu respecte dels plans generals i les seues modificacions en municipis de més de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot allò que s'ha exposat abans, la Comissió Territorial d'Urbanisme, en sessió realitzada el 30 de juliol de 2002, acorda:
  
Aprovar definitivament la modificació del Pla General d'Ordenació Urbana de Riba-roja de Túria (canvi d'ús parcel·la dotacional).
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.